430 Gesammtsitzung 



scribis quosdam esse qui institutum tuum iuvare possint, inci- 

 pientque mihi dem um serio placere, postquam eos Piggio meo 

 placuisse intellexi. Quales quantos sumsi, hoc certe tibi per- 

 suadeas velim, me animo aeque lubentem Pighio eos transmi- 

 sisse quam tu forsan ipsos acceperis. Tantae mihi laetitiae fuit 

 oblatam occasionem tibi gratificandi. Laborem quem impendi 

 describendis tum titulis tum argumentis nummorum imperato- 

 riorum meorum, non est quod tantopere deplores, qui mihi non 

 minori voluptati quam utilitati inter describendum fuit. Nihil 

 est enim, quo aeque delecter, quam curiosa istius modi numis- 

 matum lectitatione et observatione, tum propter ordinem con- 

 sularium aliarumque dignitatum, tum et propter alia pleraque. 

 Quod autem animum tuum tarn propensum declaras ad red- 

 denda paria vicesque mutuas reponendas ubi se occasio obtu- 

 lerit, utique in hoc agnosco Studium in me tuum, satis confi- 

 dens te non aliam exspectaturum praeter eam quae se imprae- 

 sentiarum (licet nobis invitis) obtulit. Quin haec sola potest 

 non dico te solvendo reddere (de quo videris subdiffidere), sed 

 et insuper efficax est, et hanc obligatiunculam, qua te mihi de- 

 vinctam gaudes [ — tum gaudeo?], penitus extinguere, et aliam eius 

 loco producere, quae me tibi vel herculeo nodo in perpetuum 

 devinciat. Quod de me tarn modeste sentis tanquam exactore 

 minus importuno, facis quidem pro tuo candore et humanitate, 

 sed vereor ne litterae istae huic tuae tarn probae de me opinioni 

 multum pepererint praeiudicii aut de ea multum ademerint, dum 

 tibi haud immerito importunus videbor, qui non dubitarim ho- 

 minem mihi vel nullo vel levissimo beneficiolo demeritum de 

 re tali intcrpellare , quanquam meliora mihi a te expectanda 

 clamitent humanitas ista tua et candor animi singularis. Ut 

 autem intelligas cupere me quantum in me erit institutum tuum 

 promovere , mitto ad te duos alios nummulos consulares ; ii 

 postea accessere. Inuno videntur vestigia litterarum nominis t-dei- 

 Divs, cum argumento belli servilis, paludatus enim hinc sagatus 

 ( — tum?) alterum flagro incessit, tanquam civis Romanus servum. 

 Alter habet nomen c-hypsaei. Et si qui praeter hos postea ac- 

 cedent, ut facient plurimi propediem uti spero, eos itidem, sal- 

 tem qui id merebuntur, ad te mittam. Tu modo Studium in 



